**Pokyny k záverečným bakalárskym prácam na akademický rok 2019/2020**

**študijný program Ekonómia a právo**

**Pandemické pokyny**



**Národohospodárska fakulta**

**Ekonomická univerzita v Bratislave**

*Spracovala:*

*Ing. Jana Kušnírová, PhD.*

*prodekanka pre vzdelávaciu činnosť NHF EUBA*

Bratislava, január 2020

**1 Všeobecné pokyny**

Jednou z podmienok úspešného absolvovania štúdia v každom študijnom programe je vykonanie štátnej skúšky alebo štátnych skúšok. Záverečnou prácou študent preukazuje, že je schopný systematicky a samostatne pracovať v príslušnej oblasti. Témy záverečných prác musia **zodpovedať obsahovému zameraniu študijného odboru a študijného programu**, na ktorý sa vypisujú a sú schválené na úrovni katedry, ktorá dané témy vypisuje. Náročnosť záverečnej práce zodpovedá profilu absolventa daného študijného programu a rozsahu vedomostí, ktoré štúdiom v tomto študijnom programe získal.

**Obhajoba záverečnej práce** je neoddeliteľnou súčasťou štátnej skúšky na príslušnom stupni štúdia. **Predchádza štátnej skúške z odborných oblastí**.

Vykonanie štátnych skúšok a **obhajoba záverečnej práce** predpokladá získať minimálne 100 % z celkového počtu kreditov vyjadrujúcich štandardnú záťaž študenta daného študijného programu za celú štandardnú dĺžku štúdia, čo v praxi **znamená na prvom stupni štúdia získať 180 kreditov**. Súčasťou študijného plánu príslušného študijného programu je aj predmet Seminár k záverečnej práci 1 a 2**,** pričom počet získaných kreditov za tento predmet sa započítava do celkového počtu kreditov vyjadrujúcich štandardnú záťaž študenta. To znamená, že ak študent nezíska zápočet za uvedený seminár, nesplnil podmienku na to, aby sa mohol prihlásiť na štátnu skúšku (nezískal dostatočný počet kreditov).

Zápočet za Seminár k záverečnej práci 1 aj 2 udeľuje a do systému AIS2 na EUBA zapisuje **vedúci záverečnej bakalárskej práce,** pričom zápočet za Seminár k záverečnej práci 2 udelí vedúci bakalárskej práce za záverečnú prácu **až po jej úspešnom vložení do systému AIS2 na EUBA študentom a po vyhodnotení originality záverečnej bakalárskej práce.**

**POZOR!!!**

Pri posudzovaní miery originality sú **povolené rozdielne limity prekrývania** s inými prácami v rámci fakúlt:

- **pri bakalárskych prácach spracovávaných na NHF EUBA – 45 %,**

**- pri bakalárskych prácach spracovávaných na PraF UK – 30 %.**

V prípade prekročenia stanoveného limitu sa ďalej postupuje podľa pokynov školiaceho pracoviska.

Formálne náležitosti záverečnej práce, ale aj ďalšie dôležité pravidlá spojené so záverečnými prácami (napr. jednotný postup pre spracovanie, kontrolu originality, registrovanie, uchovávanie a sprístupňovanie záverečných prác na EU v Bratislave atď.),upravuje interný predpis Ekonomickej univerzity v Bratislave – **Interná smernica č. 11/2019 o záverečných, rigoróznych a habilitačných prácach (**ďalej len **SMERNICA EUBA)**, ktorá je **záväzná pre všetkých študentov EU v Bratislave** a je dostupná na stránke univerzity. Formálne náležitosti záverečnej práce spracovávanej na PrF UK sa riadia pravidlami Univerzity Komenského **–** č. 2/2018 Smernica rektora Univerzity Komenského v Bratislave Úplné znenie vnútorného predpisu č. 12/2013 Smernice rektora Univerzity Komenského v Bratislave o základných náležitostiach záverečných prác, rigoróznych prác a habilitačných prác, kontrole ich originality, uchovávaní a sprístupňovaní na Univerzite Komenského v Bratislave v znení dodatku č. 1 **(**ďalej len **SMERNICA UK).**

<http://www.euba.sk/studenti/zaverecne-prace>

<https://uniba.sk/fileadmin/ruk/legislativa/2018/Vp_2018_02.pdf>

**Postup administrácie činností spojených s odovzdávaním bakalárskych prác ŠP EaP**

|  |  |  |
| --- | --- | --- |
|  | **Témy spracovávané na NHF EUBA** | **Témy spracovávané na PraF UK** |
| **Formálne náležitosti záverečnej práce** | **Smernica EUBA** | **Smernica UK** |
| **Zapísanie zápočtov do AIS na EUBA !!!** | **Vedúci bakalárskej práce z EUBA** | **Vedúci bakalárskej práce z PraF UK** |
| **Nahratie do AIS-u** | **Na EUBA** | **Na EUBA** |
| **Kontrola originality v AIS-e** | **Na EUBA** | **Na EUBA** |
| **Tlač licenčných zmlúv a ostatných povinných tlačív (z AIS-u)** | **Na EUBA** | **Na EUBA** |
| **Podpis licenčných zmlúv** | **Študent a príslušný vedúci bakalárskej práce z EUBA** | **Študent a prodekanka pre vzdelávanie NHF EUBA**  |
| **Forma tlače a väzby** | **Obojstranná tlač, tepelná väzba** | **Obojstranná tlač, pevná väzba** |
| **Termín odovzdania** | **~~7. 5. 2020~~ 22. máj 2020** | **~~7. 5. 2020~~ 22. máj 2020** |
| **Miesto odovzdania** | **Katedra ekonomickej teórie NHF EUBA** | **Podateľňa na PraF UK** |

**V prípade, že záverečná práca nebude odovzdaná v stanovenom termíne, študent nebude pripustený k štátnej záverečnej skúske v júni 2020, ale až v nasledujúcom termíne.**

**PODPISOVANIE LICENČNÝCH ZMLÚV PRODEKANKOU PRE VZDELÁVANIE ING. JANOU KUŠNÍROVOU, PhD., SA USKUTOČNÍ V DŇOCH: ~~4. 5. až 7. 5. 2020.~~ termín bude upresnený v závislosti od formy štátnych záverečných skúšok.**

**2** **Pokyny na odovzdávanie bakalárskych prác**

V prípade zvolenia externého oponenta (mimo EUBA, resp. mimo PraF UK), musí byť táto skutočnosť konzultovaná s vedúcim záverečnej práce a meno oponenta, ako aj jeho pracovisko, musia byť nahlásené pri odovzdávaní záverečnej bakalárskej práce na KET. Za včasné dodanie posudku k záverečnej práci a jeho nahratie do systému AIS2 na EUBA zodpovedá vedúci bakalárskej práce.

* 1. **Odovzdávanie bakalárskych prác**

Študenti, ktorí spracovávali tému na NHF EUBA, odovzdávajú bakalársku prácu na **Katedre ekonomickej teórie (KET) NHF EUBA**.

Študenti, ktorí spracovávali tému na PraF UK, odovzdávajú bakalársku prácu v **Podateľni na PraF UK**.

Termín na fyzické odovzdanie práce na príslušné pracoviská fakúlt (KET NHF resp. podateľňa PraF UK) aj na nahratie práce do AIS EU je **~~7. 5. 2020~~** **22. 5. 2020**. Študenti, odovzdávajúci záverečnú prácu na podateľni PraF UK majú povinnosť odovzdať (v zmysle týchto pokynov) nižšie uvedené materiály aj na sekretariáte KET NHF.

**Bakalárska práca (téma vedená na NHF EUBA) sa odovzdáva na NHF EUBA:**

* **BcP v tlačenej podobe** **v 2 vyhotoveniach** v tepelnej väzbe (nie hrebeňovej), vytlačená obojstranne, záverečná práca **nemusí** byť podpísaná autorom/autorkou;
* Elektronická forma BcP musí byť vo formáte **\*.pdf**, aby z nej bolo možné získať textové údaje; s názvom **XXXXYYYPRIEZVISKO\_Z**

 kde XXXX – rok, YYY – skratka fakulty – NHF, Z – prvé písmeno mena autora

 Napr. **2020NHFNOVÁKOVÁ\_K**

* ***za elektronickú formu sa považuje vloženie (nahratie) bakalárskej práce (v elektronickej podobe) do systému evidencie záverečných prác***;

**2.1.1 Spolu s BcP študent odovzdáva na príslušnom pracovisku (KET):**

* vyplnenú **Licenčnú zmluvu o použití diela** (pre účely „centrálneho“ sprístupnenia práce pre CRZP) – podpísanú oboma zmluvnými stranami (autor práce, vedúci práce) v **3 vyhotoveniach** (z toho 1 ks zostáva po podpísaní u študenta)**;**
* vyplnenú **Licenčnú zmluvu o použití bakalárskej záverečnej práce** (na účely sprístupňovania práce prostredníctvom webového sídla EU v Bratislave) – v **3 vyhotoveniach** (z toho 1 ks zostáva po podpísaní u študenta)podpísanú oboma zmluvnými stranami (autor práce, vedúci práce);
* vyplnený **Analytický list** v **2 vyhotoveniach**;
* **Protokol o kontrole originality v 1 vyhotovení;**

 **Vzory všetkých uvedených tlačív sú uvedené v SMERNICI EUBA.**

Analytický list, licenčné zmluvy a protokol o kontrole originality je potrebné **vytlačiť z AIS-u**, iné dokumenty nie sú prípustné. Analytický list, licenčné zmluvy a protokol o kontrole originality **nie sú súčasťou BcP**.

**ZHRNUTIE (študent, ktorý má bakalársku prácu vedenú na NHF na KET odovzdáva):**

* **Vytlačená bakalárska práca, obojstranná tlač, tepelná väzba (2x)**
* **Protokol o kontrole originality (1x)**
* **Licenčná zmluva o použití diela, podpísaná aj vedúcim ZP (3x)**
* **Licenčná zmluva o použití záverečnej bakalárskej práce (3x)**
* **Analytický list (2x)**

**Uvedené odovzdá študent v nezalepenej papierovej obálke na sekretariát KET do ~~7. 5. 2020~~ termín bude upresnený v závislosti od formy štátnych záverečných skúšok. Na obálke bude uvedené meno študenta, meno vedúceho bakalárskej práce, študijný program ekonómia a právo a rok 2020.**

**Bakalárska práca (téma vedená na PraF UK) sa odovzdáva na PraF UK v podateľni**:

* **BcP v tlačenej podobe** **v 2 vyhotoveniach** zviazanú v pevnej väzbe (v tvrdých doskách) vytlačenú obojstranne tak, aby sa jednotlivé listy nedali vyberať;
* Elektronická forma BcP musí byť vo formáte **\*.pdf** , aby z nej bolo možné získať textové údaje, s názvom **XXXXYYYPRIEZVISKO\_Z**

 kde XXXX – rok, YYYYYY – skratka fakulty – PRAFUK, Z – prvé písmeno mena autora;

 Napr. **2020PRAFUKNOVÁKOVÁ\_K**

* ***za elektronickú formu sa považuje vloženie (nahratie) bakalárskej práce (v elektronickej podobe) do systému evidencie záverečných prác***;

**2.1.2 Spolu s BcP študent odovzdáva :**

* vyplnenú **Licenčnú zmluvu o použití diela** (pre účely „centrálneho“ sprístupnenia práce pre CRZP) – podpísanú oboma zmluvnými stranami (autor práce, prodekanka pre vzdelávanie NHF) v **3 vyhotoveniach** (1 ks zostáva po podpísaní u študenta, 1 ks sa spolu s bakalárskou prácou odovzdáva na PraF UKa 1 ks na KET NHF EUBA)**;**
* vyplnenú **Licenčnú zmluvu o použití bakalárskej záverečnej práce** (pre účely sprístupňovania práce prostredníctvom webového sídla EU v Bratislave) podpísanú oboma zmluvnými stranami (autor práce, prodekanka pre vzdelávanie NHF) **v 3 vyhotoveniach** (1 ks zostáva po podpísaní u študenta, 1 ks sa spolu s bakalárskou prácou odovzdáva na PraF UK a 1 ks na KET NHF EUBA)**,**
* vyplnený **Analytický list** v 2 **vyhotovení**;
* **protokol o kontrole originality v 1 originálnom vyhotovení (odovzdáva sa spolu s bakalárskou prácou na PraF UK ) + 1 kópia (odovzdáva sa na KET NHF EUBA);**

**Vzory všetkých uvedených tlačív sú uvedené v SMERNICI EUBA.**

Analytický list, licenčné zmluvy a protokol o kontrole originality je potrebné **vytlačiť z AIS-u**, iné dokumenty nie sú prípustné. Analytický list, licenčné zmluvy a protokol o kontrole originality **nie sú súčasťou BcP**.

**ZHRNUTIE (študent, ktorý má bakalársku prácu vedenú na PraF UK) odovzdáva v podateľni PraF UK do ~~7. 5. 2020~~ termín bude upresnený v závislosti od formy štátnych záverečných skúšok:**

* **Obojstranne vytlačená bakalárska práca zviazaná v tvrdých doskách (2x)**
* **Protokol o kontrole originality (1x)**
* **Licenčná zmluva o použití diela (3x) podpísaná prodekankou Ing. Janou Kušnírovou, PhD. (NHF EUBA)**
* **Licenčná zmluva o použití záverečnej bakalárskej práce (3x) podpísaná prodekankou Ing. Janou Kušnírovou, PhD. (NHF EUBA)**

**SÚČASNE je potrebné do ~~7 .5. 2020~~ termín bude upresnený v závislosti od formy štátnych záverečných skúšok odovzdať v obálke (označenej menon, skratkou EaP, 2020) na sekretariáte KET:**

* **Obal a Titulný list bakalárskej práce (1x)**
* **Zadanie bakalárskej práce (1x)**
* **Protokol o kontrole originality (1x)**
* **Licenčná zmluva o použití diela (1x) podpísaná prodekankou Ing. Janou Kušnírovou, PhD. (NHF EUBA)**
* **Licenčná zmluva o použití záverečnej bakalárskej práce (1x) podpísaná prodekankou Ing. Janou Kušnírovou, PhD. (NHF EUBA)**
* **Analytický list (2x)**

**POZOR:**

**Študent je povinný v prvom rade vytlačiť všetky licenčné zmluvy a zabezpečiť ich podpis prodekankou Ing. Janou Kušnírovou, PhD. na NHF EUBA.**

**NÁSLEDNE:**

**Študent odovzdá všetky potrebné dokumenty v obálke do ~~7 .5. 2020~~ termín bude upresnený v závislosti od formy štátnych záverečných skúšok na KET NHF a do ~~7. 5. 2020~~ termín bude upresnený v závislosti od formy štátnych záverečných skúšok v podateľni PraF UK podľa pokynov vyššie.**

* 1. **Vybrané identifikačné údaje v bakalárskej práci a povinné súčasti bakalárskej práce**
* Súčasťou každej zviazanej bakalárskej práce je **Zadanie záverečnej (bakalárskej) práce** **vytlačené zo systému AIS2** (**verzia bez podpisu študenta,** zadanie nie je súčasťou elektronickej verzie práce);
* **Zadanie práce** vkladá študent ako 3. stranu do každého vytlačeného exempláru bakalárskej práce (2x) vo forme PDF súboru;
* Každá záverečná práca má svoje **evidenčné číslo,** ktoré má nasledujúci tvar:

**kód katedry[[1]](#footnote-1)/typ práce/rok predloženia BcP/číslo ISIC**

* Študent si Evidenčné číslo bakalárskej práce zostavuje nasledovne:

**Kód KET/B/2020/0001234567**

*Napr. študentka Katarína Nováková je študentkou študijného programu Ekonómia a právo. Bez ohľadu na to, či spracovávala tému na NHF EUBA, alebo na PraF UK, zostaví si evidenčné číslo svojej záverečnej práce. Použije kód Katedry ekonomickej teórie, odovzdáva záverečnú bakalársku prácu (B) v roku 2020, číslo jej ISIC karty je 0001234567. Tvar jej evidenčného čísla bude nasledovný:*

**101002/B/2020/0001234567**

**Vnútorné formálne náležitosti záverečnej bakalárskej práce upravuje študent podľa príslušnej SMERNICE (podľa toho, akú tému spracovával). Obal a titulný list majú pre študijný program Ekonómia a právo spoločnú úpravu, ktorá je uvedená v nasl. Prílohách. V prípade akýchkoľvek ďalších otázok kontaktujte svojho vedúceho bakalárskej práce, resp. školiace pracovisko (podľa témy spracovávanej práce).**

Príloha 1 – vzor Obalu práce

**Ekonomická univerzita v Bratislave**

**Národohospodárska fakulta**

**Univerzita Komenského v Bratislave**

**Právnická fakulta**

**Evidenčné číslo:**

**NÁZOV PRÁCE**

**Bakalárska práca**

**2020 Meno a priezvisko autora**

Príloha 2 – vzor Titulného listu práce

**Ekonomická univerzita v Bratislave**

**Národohospodárska fakulta**

**Univerzita Komenského v Bratislave**

**Právnická fakulta**

**NÁZOV PRÁCE**

**Bakalárska práca**

**Študijný program:** Ekonómia a právo

**Študijný odbor:** EKONÓMIA A MANAŽMENT

 Právo

**Školiace pracovisko:** Katedra (názov)

 Fakulta (názov)

**Vedúci bakalárskej práce:** Meno a priezvisko vrátane titulov

**2020 Meno a priezvisko autora**

1. Na PraF UK nie je zaužívaný spôsob označovania záverečnej práce evidenčným číslom, študenti študijného programu Ekonómia a právo si preto všetci uvedú kód Katedry ekonomickej teórie 101002. [↑](#footnote-ref-1)